Sigurd Senje

Sigurd Senje (1919–1993) var lektor, lokalhistoriker og forfatter.

Bakgrunn 
Han var født i Oslo og vokste opp i Sørumsand. Faren, møbelsnekker Sigurd Rasmussen døde før sønnen ble født. Mora Selma Bye Rasmussen døde i 1924. 

I 1938 tok han artium. I 1949 tok han magistergraden (mag.art.) og embetseksamen i filologi (cand.philol.) med hovedfag i litteraturhistorie; som støttefag hadde han tysk og historie. Han underviste i flere år ved Oslo Sjømannsskole og Forsøksgymnaset, før han i 1972 ble forfatter på fulltid. Senje hadde bakgrunn fra jernbanen, som telegrafist i handelsflåten og i etterretningstjenesten under 2. verdenskrig. 

Han var gift med læreren Cathrine Senje, som i mange år var styreleder i organisasjonen IBBY Norge. De var foreldre til Tone Senje, Siri Senje og Aud Anna Senje.

Forfatterskap 
Han debuterte som romanforfatter i 1955 med romanen Tabell tolv, og brukte da navnet Sigurd Senje som psevdonym. Senere skiftet han etternavn også i folkeregisteret.

Han skrev i alt 29 bøker. Foruten skjønnlitterære utgivelser og en rekke «dokumentarromaner» skrev han håndbøker for sjømenn, bind 2 av Bygdebok for Eidsberg, romaner, dokumentarbøker, og lokalkultur- og naturhistorie i bøker som Vi i Østensjøbyen  (1985), Akerselva, en veiviser til Miljøparken (1977, 1990) og Østmarka (1972, 1987). Boken Ekko fra Skriktjenn (1982) om Feldmann-saken ble filmatisert i 1987 som Over grensen, i regi av Bente Erichsen.

Han fikk Kirke- og undervisningsdepartementets pris for sin første ungdomsbok Sleiven finner kursen (1959). Av hans 29 bøker var det 8 barne- og ungdomsbøker. Dum-dum-kuler (1972) og Quislings gutt (1973) var av-heroiserende dokumentarromaner fra krigen, med collageaktige innslag av tekster fra denne tiden.

Bibliografi (utvalg)

Som Sigurd Rasmussen 
 1950 Barmhjertighetsfronten : Norges røde kors under krigen 1940-1945
1954 Politimannen i Oslo : hans kamp og historie
1955 Norsk politiforbund gjennom 50 år : 1905-1955
1957 Kunsten å skrive, og debutere : en veileder for begynnere – hefte VIII, Riksmålsforbundets serie Sprog og Stil 
1958 Fra underordnet handelsstand til moderne fagforbund : 1908-1958 (Norges Handels- og Kontorfunksjonærers Forbund)
1962 Skriftlig norsk for skipsbefal

Som Sigurd Senje 
1955 Tabell tolv (roman)
1959 Sleiven finner kursen (ungdomsroman)
1961 Stepans skrin
1963 Najaden (ungdomsroman)
1966 Vi diskuterer litteratur
1972 Østmarka
1972 Look at the English-speaking world
1972 Dum-dum-kuler : glimt av en gammeldags krig (dokumentarroman)
1973 Quislings gutt (dokumentarroman)
1973 Leser du bøker? en veiledning for unge lesere : forsøkstekst
1974 Østmarka
1976 Skjærgårdsparken : og miljøet omkring
1977 Gjennom Sibir til Kina : verdens lengste togreise
1977 Akerselva : langs tjue fossefall fra Maridalen til Bjørvika
1978 Perleuglemannen : fortelling
1979 Farvel sjømann (roman)
1979 Nordkapp og Magerøya
1980 Alna : Oslos glemte byelv
1981 Forræder skutt (dokumentarroman)
1982 Ekko fra Skriktjenn : en dokumentarroman basert på "Feldmann-saken" 1942-47
1982 "Naturens nectar" : en vandring langs Lysakerelva, grense Oslo-Bærum
1983 Glemt soldat : historien om Ulf, norsk østfrontsoldat, ti år krigsfange i Sovjet (dokumentar om frontkjemperen Wolfgang Windingstad)
1985 Vi i Østensjøbyen : en rundtur Lambertseter - Ryen Manglerud - Abildsø - Langerud - Rustad - Skullerud - Bogerud - Bøler - Østensjøvannet - Oppsal - Tveita - Haugerud
1986 Dømte kvinner : tyskerjenter og frontsøstre 1940-45

1988 Kvalt kjærlighet : ungdomsroman bygd på virkelige skjebner 1940-45
1990 Krig og kjærlighet på Halvøya : ungdomsroman
1993 Oslo øst : bystrøk og akergårder i bilder

Litteratur 
 Nekrolog i Aftenposten 18.10.1993
 Else Breen. Slik skrev de, verdier og virkelighet i barnebøker 1968-1990. Aschehoug, 1995. ISBN 82-03-17505-8

Referanser 

Norske barnebokforfattere
Norske forfattere av ungdomsbøker
Norske sakprosaforfattere
Vinnere av kulturdepartementets barnebokpriser
Telegrafister